REKTORI HIVATAL

PARTIUMI KERESZTÉNY EGYETEM

RO-410209 Nagyvárad/Oradea, Primăriei u. 36.

Tel/Fax: (+40) 259 410.244

www.partium.ro

Online beiratkozás mesterképzésre (MA)

Az online beiratkozás a PKE elektronikus felvételi platformján keresztül történik [(https://efelveteli.partium.ro)](https://efelveteli.partium.ro), a szükséges adatok és dokumentumok feltöltésével. A felvételi platform az egyetem honlapján [(www.partium.ro)](http://www.partium.ro/) a beiratkozási időszak kezdetétől lesz elérhető.

Az online felvételi beiratkozáshoz **az alábbi elektronikus dokumentumok feltöltése szükséges** a PKE felvételi platformjára:

* *beiratkozási kérelem* (letölthető szabványos formanyomtatvány)
* *érettségi diploma*
* alapképzési vagy azzal egyenértékű *egyetemi oklevél* vagy az oklevelet helyettesítő igazolás
* háziorvos által kiállított *orvosi igazolás*, melyből kiderül, hogy a jelentkező egészségi állapota alapján alkalmas az adott szak elvégzésére
* *születési bizonyítvány*
* *személyi igazolvány*
* a jelentkező *saját felelősségére tett nyilatkozat* a (letölthető szabványos

formanyomtatvány) arról, hogy az online platformra feltöltött adatok hitelesek, és a szkennelt dokumentumok megfelelnek az eredeti okiratoknak

* a jelentkező személyes adatainak feldolgozására vonatkozó *hozzájárulási nyilatkozat* a (a beiratkozási platformon kell elfogadni)

Esetenként szükséges még:

* *házassági bizonyítvány* vagy egyéb névváltoztatást igazoló okirat
* *diákigazolvány* vagy hallgatói jogviszony igazolás más felsőoktatási intézmény (vagy a Partiumi Keresztény Egyetem más szakjának) hallgatói számára
* *felvételi igazolvány* azok számára, akik egy másik szak vagy intézmény felvételi vizsgáj ára j elentkeznek
* a szakspecifikus felvételi módszertanokban esetenként meghatározott egyéb dokumentumok